**Подготовка на програмата за транснационално сътрудничество**

**Балкани – Средиземноморие 2014-2020**

Първи национален консултативен форум

`

**Новата програма на ЕС** за транснационално сътрудничество **„Балкани-Средиземноморие 2014-2020“** е с прогнозен бюджет от 60 млн. евро. Допустимите за участие в нея държави са Албания, България, Кипър, Македония и Гърция. Целта на програмата е да подпомогне икономическото, социално, институционално и свързаното с опазване на околната среда развитие и сближаване в целевата транснационална територия, чрез подобряване на социално-икономическата и конкурентна среда и повишаване на институционалния капацитет в регионите.

Важен елемент от подготовката на програмата са публичните консултации с възможно най-широк кръг заинтересовани страни за определяне съдържанието и обхвата на новата инициатива. Те са една отлична възможност за споделяне на предходен опит и добри практики в сферата на транснационалното сътрудничество и в голяма степен ще подпомогнат определянето на специфичните потребности и очаквания на потенциалните целеви групи.

Програмата за транснационално сътрудничество „Балкани-Средиземноморие“ **отправя покана за участие в първия национален форум в България** до всички заинтересовани страни, които ще имат възможност:

* Да се запознаят с основните различия между националните оперативни програми и програмите за териториално сътрудничество;
* Да разберат каква е спецификата на транснационалното сътрудничество като елемент от европейското териториално сътрудничество и какви са основните параметри на новата програма;
* Да обсъдят областите, в които е необходимо и приложимо транснационално сътрудничество;
* Да дискутират тематичните приоритети на програмата.

Програма на форума

Дата: 5 юни 2014 г., четвъртък

Място: Гранд хотел София, зала „Триадица“ 1

Адрес: София 1000, ул. Гурко 1

13.00 – 13.30 Регистрация на участниците и кафе за добре дошли

13.30 – 15.30 Представане на новата оперативна програма за транснационално сътрудничество „Балкани- Средиземноморие 2014 – 2020“. Дискусия.